b'\n_START_ARTICLE_\nKirstine Fiil\n_START_PARAGRAPH_\nKirstine (Tulle) Nicoline S\xc3\xb8vang Fiil (23. august 1918 i Hvidsten \xe2\x80\x93 25. august 1983 smst.) var en dansk modstandkvinde. Hun var datter af Marius Pedersen Fiil, der var medlem af Hvidstengruppen. Hun skrev i forbindelse med sin families og andre medlemmer af Hvidstengruppens snarlige henrettelser et brev til den tyske rigsbefuldm\xc3\xa6gtigede Werner Best._NEWLINE_Kirstine Fiil var gift med Peder Bergenhammer S\xc3\xb8rensen._NEWLINE_Sammen med resten af gruppen blev Kirstine Fiil arresteret af Gestapo 11. marts 1944. Nyheden om deres anholdelse blev bragt i De frie Danske en uge senere._NEWLINE_M\xc3\xa5neden efter meddelte De frie Danske at de anholdte fra Hvidsten var blevet overf\xc3\xb8rt fra Randers til Vestre F\xc3\xa6ngsel._NEWLINE_Den 15. juli 1944 skrev De frie Danske om hendes livstidsdom, om henrettelsen af hendes mand, hendes far og bror, om lilles\xc3\xb8sterens dom p\xc3\xa5 to \xc3\xa5r, og udtrykte medf\xc3\xb8lelse for morens store tab._NEWLINE_Hun blev efter krigen, i 1946, gift med den tidligere kz-fange Olaf M\xc3\xb8ller, der var ansat i Forsvaret._NEWLINE_Hun er begravet p\xc3\xa5 Gassum Kirkeg\xc3\xa5rd.'